Forum:	Handicaprådet
Tid:	15. juni 2016 kl. 17.00
Sted:	Mødelokale 1, Rådhusets forhal
Deltagere:	Jens Mikkelsen, Bjarke Juul, Leif Neergaard, Ottar Bingen, Frederik Lerche, Peter Rymann, Patricia W. Gale, Lene R. Jessen, Henrik Jess, Alice Hasselgren
Afbud:
Referent:	Carina Kofoed (Social & Familie)

Godkendelse af dagsordenen og referat fra sidste møde

Godkendt.

Temadrøftelse - Diagnoser

Sagsfremstilling:

I mødet deltager teamleder Karen Andersen (leder af team sygedagpenge i Jobcenteret) og hun vil sammen med Patricia Gale holde oplæg om diagnoser; ”Skal der en diagnose til, for at få hjælp?”

Orientering og drøftelse:

Patricia er leder for enheden ”Voksne med særlige behov”. Enheden dækker borgere, som er udviklingshæmmede, psykisk syge/sårbare, misbrugere og hjemløse. Borgerne i de 4 grupper er forskellige og har forskellige problematikker - også inden for hver gruppe. Den samme borger kan godt være i flere af grupperne.

Enheden ”Voksne med særlige behov” yder hjælp i forhold til Serviceloven til enten botilbud, dagtilbud, ledsagerordning, støttekontaktperson eller klubtilbud.

Sagsbehandlerne i enheden benytter en udredningsmetoden ”VUM” (Voksenudredningsmetode), som 86 andre kommuner også bruger. Metoden skal sikre en sammenhængende og helhedsorienteret indsats for borgerne. Udgangspunktet hos borgeren er funktionsniveauet og ikke selve diagnosen. Det betyder, at man godt kan få hjælp – uden en diagnose. Man forsøger så godt som muligt, at matche borgerne med de eksisterende botilbud ud fra funktionsniveau og forskelligheden i deres eventuelle diagnoser.

Vi har et samarbejde på Vestegnen og kan få dækket særlige behov i dette samarbejde – når nu vi ikke kan rumme alle former for f.eks. botilbud i egen kommune.

Karen er leder af ”Team Sygedagpenge” i Jobcenteret. Jobcenteret skal tage sig af borgere der er enten ledige, forsikrede, på kontanthjælp, sygemeldte, eller som har mistet deres arbejdsevne.

Jens Bang er kommunens lægekonsulent, som hjælper med at oversætte lægepapirer og tolke på, om der skal indhentes flere lægelige dokumenter andre steder fra.

Nye spørgsmål til ”Spørgsmål/svar-arket”:

Borgere der modtager STU – kommer der flere eller færre?? Hvor mange STU’er er der – udenbys og her?

Løntilskud – hvor mange penge bruges der på dette? Er der flere eller færre borgere i løntilskud set over de sidste par år?

Hvor mange har været i ressourceforløb og fået kontanthjælp, førtidspension eller andet – inden for LEV’s målgruppe?

Bilag:

PowerPoint fra Patricia Gale og Karen Andersen

Hjemmesiden

Sagsfremstilling:

Hjemmesiden er opdateret med navne, møderække, dagsordener og referater. Herudover kan man nu se de høringssvar som Handicaprådet afgiver.

Der er også sat et link ind til ”God Adgang”.

Skal hjemmesiden se ud som den gør nu – eller har Handicaprådet ønsker til andet indhold / opsætning ?

Beslutning:

Carina sætter link på hjemmesiden til DH.

Medlemmerne af Handicaprådet sender andre relevante links til Carina.

Carina undersøger hvor meget hjemmesiden bliver brugt.

Dialogmøde

Sagsfremstilling:

Handicaprådet har besluttet at afholde næste dialogmøde den 25. oktober 2016 kl. 17 – 20. Emnet for dette dialogmøde handler om hvordan vi får mennesker med handicap i arbejde? Er der barrierer der skal nedbrydes? Osv.

Beslutning:

Invitation laves og der inviteres bredt i AP og på hjemmesiden (og til Sundhedshuset og Herstedhøje da de er socioøkonomiske arbejdspladser).

Modtagere af virksomhedsprisen – inviteres og kan eventuelt have rollen som kritiske opponenter til oplægsholderne.

Invitationen skal ud i september og der skal være tilmelding på grund af bestilling af forplejning.

De tre oprindelige oplæg fra 2015 fastholdes.

Carina booker Kantinen til arrangementet.

Handleplan for information og kommunikation

Sagsfremstilling:

I forlængelse af Albertslund Kommunes Handicappolitik har rådet besluttet, at udarbejde et forslag til handleplan for Kommunikation. Der er udpeget to medlemmer af rådet til at indgå i en arbejdsgruppe, som skal komme med et forslag (Bjarke Juul og Alice Hasselgren).

Peter Rymann orienterer om status for arbejdet.

Beslutning:
Bjarke Juul, Alice Hasselgren, Peter Rymann og Anna Bojsen (udviklingskonsulent i Social & Familie) har holdt møde. Rammerne er sat og der er enighed om, hvad der skal arbejdes videre med.

Udgangspunktet er tema 7 i Handicappolitikken, og arbejdsgruppen har talt om følgende;

Fokus på dialog og kommunikationen med borgere med handicap i sagsbehandlingen. Hvilke konkrete handlinger kan understøtte det?
Det kræver faktuelt forståelse og sagsbehandlerne skal møde borgeren med forståelse.

Sammenhæng barn til voksen
Overgangen skal opleves så let som muligt.
Materiale der er udarbejdet tidligere og materialer fra f.eks. Gentofte Kommune bliver udgangspunktet.
Der skal gives korrekt rådgivning om lovgivning m.m.

Let og gennemskueligt at komme i kontakt med kommunen
- alle borgere i AK skal let kunne finde Borgerservice på biblioteket – bedre skiltning
- Informationsstandere i forhallen – de er passive og i en vis højde. Fokus på forhold omkring telefonerne – man kan ikke nå dem.
- Informationsskranken – kan man heller ikke nå.
- hvordan bliver man mødt i informationen – der er igangsat kompetenceudvikling af vagten. Øget fokus på, hvordan man hjælper handicappede.

Hjemmesideløsningen lever op til de krav, der stilles i forhold til handicappede borgere, men hvordan kan vores hjemmeside og digitale selvbetjeningsløsninger – tænkes mere ind i dagligdagen.
Input fra de forskellige organisationer må meget gerne sendes til Carina.

Skiltning på rådhuset – hvor er der et handicaptoilet f.eks.??

Handicaprådet bakker op om, at arbejdsgruppen arbejder videre med ovenstående.

Arbejdsgruppen mødes igen efter sommerferien og laver et oplæg der kommer i chefforum – så man sikrer, at handleplanen går på tværs i organisationen.

Arbejdsgruppen overvejer, om handleplanen skal indeholde mål og tidsplan.

Ledsagerordning

Sagsfremstilling:

Peter Rymann orienterer om sag behandlet i Velfærdsudvalget. Sagen handler om opkrævning af betaling for ledsagerudgifter i forbindelse med ferieophold for borgere i kommunens botilbud.

Orientering:

Den udførte praksis i forhold til opkrævning af betaling for ledsagerudgifter var ikke lovlig og blev stoppet. Der er en forældelsesfrist på sagerne på tre år.

Der er penge i budgettet, til at tilbagebetale af de opkrævede midler. Processen er sat i gang og vi kender de borgere, som skal have penge retur.
Det beløber sig i alt til ca. 300.000 kr.

God Adgang

Sagsfremstilling:

Handicaprådet skal tage beslutning om, fra hvilken dato der skal iværksættes undersøgelse af Sundhedshuset i forhold til ”God Adgang”.

Det foreslås, at undersøgelsen iværksættes primo september.

Drøftelse:

Kælder og udearealer skal medtages. Iværksættes – primo september.

Tilgængelighedspuljen

Sagsfremstilling:

Der er fra satspuljen afsat midler til en tilgængelighedspulje på i alt 32 mio. kr. i perioden 2015-2018. Puljen fordeles med 8. mio. kr. årligt.

Formålet med tilgængelighedspuljen er at forbedre tilgængeligheden i offentligt tilgængelige bygninger med en borgerrettet servicefunktion, så personer med funktionsnedsættelse kan deltage i alle dele af samfundslivet på lige fod med andre.

http://www.trafikstyrelsen.dk/tilg%C3%A6ngelighed

Er det noget vi kan gøre brug af her i Albertslund? Eller gør vi det allerede?

Beslutning:

Der bliver dækket 25% - resten skal vi selv finansiere. Jens og Frederik taler sammen om, om der er noget helt åbenlyst vi kan bruge puljen til. Jens giver en tilbagemelding på næste møde.

Spørgsmål og svar

Sagsfremstilling:

Handicaprådets spørgsmål og svar fremlægges som fast punkt på hvert møde, ligesom der samles op på spørgsmål, som er opstået i løbet af mødet.

Handicaprådets næstformand foreslår, at der som tillæg til spørgsmål/svar nr. 12 – tilføjes følgende; ”Når elevatoren monteres, skal arealet ved indgang til tunellen udføres med flisebelægning”.

Opsamling og drøftelse:

Frederik afventer svar fra Bo-Vest – og regner med, at de kan deltage på næste møde.

Nye spørgsmål til ”Spørgsmål/svar-arket”:

Skråelevatoren – er den i stykker igen?
Skråelevatoren er repareret, så den igen virker. Der bliver brugt en del penge på en mere tilbundsgående renovering, henover sommeren.

Skiltning i Sundhedshuset er ikke god nok til svagtseende, når der ikke er noget betjening. Hvad kan vi gøre ved det?
Vi er ved at skaffe overblik over byggesagen – er der penge tilbage kan vi lave forbedringer – f.eks. skiltningen, men der er ikke taget nogle beslutninger endnu. Vi afventer hvad rapporten fra God Adgang siger.

Punkter til næste møde

Sagsfremstilling:

Handicaprådet har indtil videre planlagt følgende møder i 2016:

09.06.16 – Tema: Diagnoser

08.09.16 – Tema: Handicapprisen

03.12.16 – Uddeling af Handicapprisen

08.12.16 – Tema: ?

Rådet kan komme med forslag til punkter på det eller de kommende møder.

På baggrund af en ny rapport fra Sundhedsstyrelsen (Håndbog i rehabiliteringsforløb på ældreområdet), er der stillet forslag om, om der på Handicaprådets møde den 8. september kan komme nøgleperson fra Sundhed, Pleje & Omsorg og fortælle om dette emne. Skal vi arbejde videre med dette?

Beslutning:

Bo-Vest inviteres til at deltage på næste møde i september.
Handicaprådet tænker over tema til december mødet (som evt. kan være rehabiliteringsforløb).

Orientering fra formand og næstformand

Sagsfremstilling:

Formand og næstformand orienterer – herunder om følgende punkter;

Arrangement den 19. maj – ”Modvilje eller uvidenhed – en debatturné om handicappolitik” arrangeret af LEV.
- handler meget om syn på handicap og forbedringer der er sket –tendensen er desværre på vej den anden vej igen - materiale er sendt ud til Handicaprådet.

Møde den 25. maj med Naturstyrelsen om Kringlestien (bilag: udkast til referat og notat om nye folde).
Der kommer artikel i AP om stien, for at skabe opmærksomhed omkring den.

Beslutningsforslag om opsættende virkning
Vedtaget 3. maj 2016

Forbud mod diskrimination af mennesker med handicap

DH Politikkatalog. Kan være et redskab for HR i forhold til diverse sager.

VISO - specialundervisning

Artikel af Maria Ventegodt – om diskrimination (taget med ind i arbejdsgruppen – Handleplan om Kommunikation og information)

Diabetesforeningen – træning i Sundhedshuset (bilag: nyhedsbrev april 2016)
Diabetesforeningen har fået dækket deres udgifter af henholdsvis § 18 midler og midler fra velfærdspuljen.

Nyt fra DH – mange interessante emner. Tilmeld jer endelig nyhedsbrevet. Flere nyheder omkring emnet inklusion – de er sendt til afdelingen ”Skoler & Uddannelse”.

Orientering og drøftelse:

Statens Byggeforskningsinstitut har evalueret tilgængeligheden i Handicaporganisationernes hus i Taastrup. Alice sender link til Carina så det kan sendes ud til resten af Handicaprådet.

Eventuelt

Afbud fra Henrik til næste møde i september.

Tak for i dag og rigtig god sommer